pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-เข้าพบเพื่อหารือแนวทางการดำเนินงาน
วันศุกร์ที่ 29 มิถุนายน 2561
เข้าพบเพื่อหารือแนวทางการดําเนินงาน
เข้าพบเพื่อหารือแนวทางการดําเนินงาน
วันนี้ (29 มิถุนายน 2561) นายอุตตม สาวนายน รัฐมนตรีว่าการกระทรวงอุตสาหกรรม ให้นายพิศิษฐ์ เสรีวิวัฒนากรรมการผู้จัดการ EXIM BANK และนายสุวรรณชัย โลหะวัฒนกุล ผู้อํานวยการสํานักงานส่งเสริมวิสาหกิจขนาดกลางและขนาดย่อม (สสว.) นําคณะทํางานโครงการบริหารความเสี่ยง FX ของ SMEs เข้าพบเพื่อหารือแนวทางการดําเนินงานตามมาตรการเพิ่มขีดความสามารถและส่งเสริมความรู้ให้กับ SMEs ในการป้องกันความเสี่ยงจากอัตราแลกเปลี่ยน เพื่อกระตุ้น
ให้ SMEs ไทยหันมาสนใจเรื่องความเสี่ยงจากอัตราแลกเปลี่ยนมากยิ่งขึ้น ณ ห้องประชุมชุณหะวัณ  กระทรวงอุตสาหกรรม
รัฐบาลไทย-ข่าวทำเนียบรัฐบาล-รมว.พม. ลงพื้นที่ สวนลุมพินี-หัวลำโพง เตรียมที่พักสะอาด ปลอดภัย พร้อมอาหารฟรีช่วยคนไร้บ้านห่างไกลเชื้อโควิด-19
วันอาทิตย์ที่ 5 เมษายน 2563
รมว.พม. ลงพื้นที่ สวนลุมพินี-หัวลําโพง เตรียมที่พักสะอาด ปลอดภัย พร้อมอาหารฟรีช่วยคนไร้บ้านห่างไกลเชื้อโควิด-19
รมว.พม. ลงพื้นที่ สวนลุมพินี-หัวลําโพง เตรียมที่พักสะอาด ปลอดภัย พร้อมอาหารฟรีช่วยคนไร้บ้านห่างไกลเชื้อโควิด-19
วันนี้ (5 เม.ย. 63) เวลา 19.30 น. ที่บริเวณสถานีรถไฟหัวลําโพง กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยภายหลังการลงพื้นที่ช่วยเหลือคนไร้บ้านและผู้ใช้ชีวิตในที่สาธารณะบริเวณสวนลุมพินีและสถานีรถไฟหัวลําโพง เพื่อป้องกันการแพร่ระบาดของโรคติดเชื้อไวรัสโควิด-19 ว่า รัฐบาลมีความห่วงใยประชาชนทุกคน โดยไม่ทิ้งใครไว้ข้างหลัง ซึ่งขณะนี้สถานการณ์การแพร่ระบาดของโรคติดเชื้อไวรัสโควิด-19 มีความรุนแรงเพิ่มมากขึ้น ทําให้กระทรวง พม. มีความห่วงใยคนไร้บ้านและผู้ใช้ชีวิตในที่สาธารณะ ซึ่งมีจํานวนกว่า 1,000 คน ในพื้นที่ กทม. ทั้งนี้ กลุ่มคนดังกล่าวเป็นกลุ่มเปราะบางที่มีความเสี่ยงสูงต่อการติดเชื้อและการแพร่ระบาดของโรค ประกอบกับรัฐบาลประกาศเคอร์ฟิว หรือห้ามบุคคลออกนอกเคหะสถานทั่วประเทศในช่วงเวลาประมาณ 22.00 - 04.00 น. โดยมีผลบังคับใช้ตั้งแต่วันที่ 3 เม.ย. 2563 เป็นต้นมา ยิ่งส่งผลกระทบกลุ่มคนเหล่านี้ที่ไม่มีที่พักอาศัย
นายจุติ กล่าวต่ออีกว่า กระทรวง พม. โดยกรมพัฒนาสังคมและสวัสดิการ (พส.) ได้ออกมาตรการช่วยเหลือดูแลกลุ่มคนดังกล่าว และได้จัดสถานที่รองรับ 5 แห่ง ได้แก่ 1.บ้านมิตรไมตรี 4 มุมเมือง กรุงเทพมหานคร (อ่อนนุช) 2.บ้านมิตรไมตรี 4 มุมเมือง กรุงเทพมหานคร (ธนบุรี) 3.บ้านมิตรไมตรี 4 มุมเมือง กรุงเทพมหานคร (ดินแดง) 4.บ้านสร้างโอกาส ปทุมธานี และ 5.บ้านสร้างโอกาส ปากเกร็ด พร้อมทั้งมีอาหารครบ 3 มื้อ โดยไม่มีค่าใช้จ่ายแต่อย่างใด นอกจากนี้ สถานที่รองรับทั้ง 5 แห่ง จะมีเจ้าหน้าที่พูดคุยให้คําแนะนําปรึกษาเพื่อทําความเข้าใจ พร้อมแจ้งสิทธิประโยชน์เกี่ยวกับสวัสดิการสังคมต่างๆ จากรัฐ มีบริการทางการแพทย์ และการตรวจวัดอุณหภูมิร่างกายทั้งเช้าและเย็น ซึ่งได้รับความร่วมมือจากกระทรวงสาธารณสุข เพื่อความมั่นใจถึงความปลอดภัยและการปลอดเชื้อ โดยจะมีรถของกระทรวง พม. พร้อมรับส่งไปยังที่พักทั้ง 5 แห่ง ทั้งนี้ ในระยะยาว จะมีการสอนฝึกอาชีพ เพื่อให้มีรายได้ที่เพียงพอในการพึ่งพาตนเอง จะได้ไม่ต้องกลับมาใช้ชีวิตในพื้นที่สาธารณะอีก
นายจุติ กล่าวเพิ่มเติมว่า ตนได้พูดคุยกับคนไร้บ้านและผู้ใช้ชีวิตในที่สาธารณะทั้ง 2 แห่ง โดยสอบถามถึงปัญหาและความต้องการความช่วยเหลือ อีกทั้งมอบหน้ากากผ้า ชุดทําความสะอาดร่างกาย อาหาร และน้ําดื่ม โดยเฉพาะได้เชิญชวนให้เข้ามาใช้บริการในสถานที่รองรับทั้ง 5 แห่ง เพื่อแสดงความห่วงใยจากรัฐบาล ทั้งนี้ มีคนไร้บ้านและผู้ใช้ชีวิตในที่สาธารณะ จํานวน 12 คน แบ่งเป็น ชาย 10 คน และ หญิง 2 คน สมัครใจเข้ารับบริการที่บ้านมิตรไมตรี 4 มุมเมือง กรุงเทพมหานคร (อ่อนนุช) อย่างไรก็ตาม หากประชาชนพบเห็นคนไร้บ้านและผู้ใช้ชีวิตในที่สาธารณะ สามารถโทรแจ้ง ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง ซึ่งกระทรวง พม. พร้อมให้คําปรึกษาและช่วยเหลืออย่างเต็มที่
รัฐบาลไทย-ข่าวทำเนียบรัฐบาล-TIJ จัดการเสวนาวิชาการ “มาตรฐานระหว่างประเทศว่าด้วยการจำแนกประเภทอาชญากรรม”
วันพุธที่ 31 กรกฎาคม 2562
TIJ จัดการเสวนาวิชาการ “มาตรฐานระหว่างประเทศว่าด้วยการจําแนกประเภทอาชญากรรม”
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานงานเสวนาวิชาการ เรื่อง “มาตรฐานระหว่างประเทศว่าด้วยการจําแนกประเภทอาชญากรรม”
ในวันพุธที่ ๓๑ กรกฎาคม ๒๕๖๒ เวลา ๑๓.๐๐ น. ณ ห้องประชุมชั้น ๑๕ สถาบันเพื่อการยุติธรรมแห่งประเทศไทย (TIJ) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานงานเสวนาวิชาการ เรื่อง “มาตรฐานระหว่างประเทศว่าด้วยการจําแนกประเภทอาชญากรรม” เพื่อประโยชน์ทางสถิติกับการบูรณาการข้อมูลและการพัฒนางานยุติธรรม โดยมีศาสตราจารย์พิเศษกิตติพงษ์ กิตติพงษ์ สถาบันเพื่อการยุติธรรมแห่งประเทศไทย ดร.พิเศษ สอาดเย็น ผู้อํานวยการศูนย์เทคโนโลยีสารสนเทศฯ สํานักงานปลัดกระทรวงยุติธรรม และคุณอุษา จั่นพลอย บุญเปี่ยม ผู้อํานวยการกองนโยบายและประสานแผนฯ สํานักงานกิจการยุติธรรม เข้าร่วมงานฯ
ในโอกาสนี้ ปลัดกระทรวงยุติธรรม กล่าวว่า มาตรฐานระหว่างประเทศว่าด้วยการจําแนกประเภทอาชญากรรมเพื่อประโยชน์ทางสถิติ หรือ The International Classification of Crime for Statistical Purposes (ICCS) เป็นเรื่องที่จะเป็นประโยชน์มากสําหรับการประมวลข้อมูลอาชญากรรม เปรียบเทียบกับผลการศึกษาระหว่างแหล่งข้อมูลระดับนึงองค์กรและระดับประเทศ รวมทั้งเป็นข้อมูลสําหรับการวางแผนกําหนดนโยบายอาชญากรรมและความยุติธรรมของประเทศไทยให้เป็นรูปธรรมและมีประสิทธิภาพมากขึ้นภายใต้ระบบข้อมูลสถิติที่ครบถ้วนและมาตรฐานเดียวกัน เนื่องจาก ICCS เป็นการจัดหมวดหมู่อาชญากรรมตามลักษณะของการกระทําความผิดอาญาทุกรูปแบบตามรหัสนิยามและหลักเกณฑ์ที่สมาชิกสหประชาชาติตกลงร่วมกัน เพื่อให้แต่ละประเทศที่มีระบบกฎหมายแตกต่างกันสามารถใช้ประโยชน์จากข้อมูลที่สอดคล้องกันและเปรียบเทียบกันได้
รัฐบาลไทย-ข่าวทำเนียบรัฐบาล-​มหาดไทยแจ้งทุกจังหวัดจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2563
วันพุธที่ 1 กรกฎาคม 2563
​มหาดไทยแจ้งทุกจังหวัดจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2563
​มหาดไทยแจ้งทุกจังหวัดจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2563
วันนี้ (1 ก.ค. 63) นายฉัตรชัย พรหมเลิศ ปลัดกระทรวงมหาดไทย เปิดเผยว่า ด้วยสํานักงานปลัดสํานักนายกรัฐมนตรีแจ้งว่าวันอังคารที่ 28 กรกฎาคม 2563 เป็นวันเฉลิมพระชนมพรรษาพระบาทสมเด็จพระเจ้าอยู่หัว เพื่อให้ส่วนราชการและหน่วยงานภาครัฐได้ร่วมแสดงความจงรักภักดีและสํานึกในพระมหากรุณาธิคุณที่ได้ทรงปฏิบัติพระราชกรณียกิจนานัปการ เพื่อประโยชน์สุขแห่งอาณาราษฎร รัฐบาลเห็นสมควรดําเนินการจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2563
นายฉัตรชัย พรหมเลิศ กล่าวว่า เพื่อให้การจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2563 เป็นไปด้วยความเรียบร้อยและสมพระเกียรติ จึงได้แจ้งให้ทุกจังหวัดดําเนินการ 1) ประดับพระบรมฉายาลักษณ์พระบาทสมเด็จพระเจ้าอยู่หัว บริเวณด้านหน้าศาลากลางจังหวัด ประดับธงชาติไทยร่วมกับธงอักษรพระปรมาภิไธย ว.ป.ร. พร้อมประดับผ้าระบายสีเหลืองและผ้าระบายสีขาว บริเวณรั้วศาลากลางจังหวัด ตั้งแต่วันที่ 1-31 กรกฎาคม 2563 รวมทั้งตกแต่งซุ้มและประดับไฟบริเวณศาลากลางจังหวัดและถนนสายสําคัญให้สวยงาม 2) จัดสถานที่ลงนามถวายพระพรชัยมงคล ณ บริเวณศาลากลางจังหวัดที่เหมาะสม โดยประดับพระบรมฉายาลักษณ์พระบาทสมเด็จพระเจ้าอยู่หัว โต๊ะหมู่บูชา สมุดลงนามถวายพระพรชัยมงคล พร้อมโต๊ะและเก้าอี้ลงนามถวายพระพรชัยมงคล สําหรับบุคลากรในสังกัดและผู้มาติดต่อราชการ ได้ร่วมลงนามถวายพระพรชัยมงคล ตั้งแต่วันที่ 1-31 กรกฎาคม 2563 และเชิญชวนบริษัท ห้างร้าน และประชาชนในจังหวัด ประดับพระบรมฉายาลักษณ์พระบาทสมเด็จพระเจ้าอยู่หัว บริเวณด้านหน้าอาคารสํานักงานและที่พักอาศัย ประดับธงชาติไทยร่วมกับธงอักษรพระปรมาภิไธย ว.ป.ร. ตั้งแต่วันที่ 1-31 กรกฎาคม 2563 รวมทั้งประดับไฟบริเวณอาคารสํานักงานและที่พักอาศัยให้สวยงามตามระยะเวลาที่เห็นสมควร
นายฉัตรชัย พรหมเลิศ กล่าวเพิ่มเติมว่า กระทรวงมหาดไทย ได้เน้นย้ําให้ทุกจังหวัดจัดกิจกรรมเฉลิมพระเกียรติพระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 28 กรกฎาคม 2563 ให้เป็นไปอย่างสมพระเกียรติ พร้อมทั้งเชิญชวนบุคลากรทุกภาคส่วนในจังหวัดและประชาชน ร่วมแต่งกายด้วยเสื้อสีเหลือง (ตามความสมัครใจ) ตั้งแต่วันที่ 1-31 กรกฎาคม 2563 เพื่อแสดงความจงรักภักดีร่วมกัน
รัฐบาลไทย-ข่าวทำเนียบรัฐบาล-รอง นรม.พล.อ.อ.ประจินฯ เป็นประธานการประชุมคณะกรรมการกองทุนฟื้นฟูและพัฒนาเกษตรกร ครั้งที่ 1/2560
วันพฤหัสบดีที่ 19 มกราคม 2560
รอง นรม.พล.อ.อ.ประจินฯ เป็นประธานการประชุมคณะกรรมการกองทุนฟื้นฟูและพัฒนาเกษตรกร ครั้งที่ 1/2560
พลอากาศเอก ประจิน จั่นตอง รองนายกรัฐมนตรีเป็นประธานการประชุมคณะกรรมการกองทุนฟื้นฟูและพัฒนาเกษตรกร ครั้งที่ 1/2560 ซึ่งมีสาระสําคัญของการประชุมฯ ดังนี้
วันนี้ (18 มกราคม 2560) เวลา 13.30 น. ณ ห้องประชุมคณะรัฐมนตรี (เดิม) ชั้น 2 อาคารสํานักเลขาธิการคณะรัฐมนตรี ทําเนียบรัฐบาล พลอากาศเอก ประจิน จั่นตอง รองนายกรัฐมนตรีเป็นประธานการประชุมคณะกรรมการกองทุนฟื้นฟูและพัฒนาเกษตรกร ครั้งที่ 1/2560 ซึ่งมีสาระสําคัญของการประชุมฯ ดังนี้
ประธานได้แจ้งให้ที่ประชุมทราบว่า การประชุมในวันนี้ถือเป็นนิมิตหมายที่ดีในการช่วยแก้ไขปัญหาให้กับเกษตรกรทุกกลุ่มให้สามารถได้รับการช่วยเหลือผ่านระบบและหลักเกณฑ์ของกองทุนฟื้นฟูและพัฒนาเกษตรกรพร้อมกล่าวขอบคุณคณะกรรมการทุกคนที่มีบทบาทสําคัญในการแสดงความคิดเห็นที่เป็นประโยชน์ในการสนับสนุนและช่วยเหลือและพัฒนาเกษตรกรโดยผ่านกองทุนฟื้นฟูฯ ให้สามารถช่วยเหลือตนเองได้เพื่อความมั่นคงในการประกอบอาชีพเกษตรกรรมอย่างยั่งยืนต่อไป
พร้อมกันนี้ ที่ประชุมได้พิจารณาและมีมติเห็นชอบร่างระเบียบคณะกรรมการกองทุนฟื้นฟูและพัฒนาเกษตรกรว่าด้วยหลักเกณฑ์ วิธีการและเงื่อนไขในการโอนทรัพย์สินที่ใช้เป็นหลักประกันการชําระหนี้ และการเช่า เช่าซื้อ หรือซื้อทรัพย์คืนไปจากกองทุน พ.ศ. .... ตลอดจนมีมติเห็นชอบร่างระเบียบคณะกรรมการกองทุนฟื้นฟูและพัฒนาเกษตรกรว่าด้วยหลักเกณฑ์ วิธีการ และเงื่อนไขในการชําระหนี้ให้แก่เจ้าหนี้ของเกษตรกร พ.ศ. .... โดยทั้ง 2 ร่างระเบียบดังกล่าวจะทําให้การแก้ไขปัญหาความเดือดร้อนของเกษตรกรโดยเฉพาะด้านหนี้สินจากการประกอบอาชีพเกษตรกรรมได้รับการพัฒนาศักยภาพให้มีความมั่นคงตลอดจนสามารถบริหารจัดการหนี้สินได้อย่างเป็นระบบ โดยมีสํานักงานคณะกรรมการกองทุนฟื้นฟูและพัฒนาเกษตรกรกํากับดูแลอย่างใกล้ชิด
ตอนท้ายของการประชุม ได้มีมติเห็นชอบรายชื่อทะเบียนหนี้เกษตรกรที่ยื่นขอขึ้นทะเบียนฯ จํานวน 67 จังหวัด รวมทั้งสิ้น 2,924 ราย (6,134 บัญชี) คิดเป็นวงเงิน 2,368,688,114 บาท ตามที่คณะกรรมการจัดการหนี้ของเกษตรกรได้อนุมัติรับรองแล้ว ซึ่งเป็นไปตามพระราชบัญญัติกองทุนฟื้นฟูและพัฒนาเกษตรกร พ.ศ. 2542 แก้ไขเพิ่มเติม (ฉบับที่ 2) พ.ศ. 2544
---------------------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ก.แรงงาน เผย บอร์ดค่าจ้างใช้เกณฑ์พิจารณาจากปัจจัยรอบด้านอย่างรอบคอบ
วันศุกร์ที่ 19 มกราคม 2561
ก.แรงงาน เผย บอร์ดค่าจ้างใช้เกณฑ์พิจารณาจากปัจจัยรอบด้านอย่างรอบคอบ
“โฆษกแรงงาน” เปิดเผย หลักเกณฑ์การพิจารณาค่าจ้างขั้นต่ําปี 2561 อาทิ ผลิตภาพแรงงาน สัดส่วนต้นทุนด้านแรงงานของ GDP แต่ละจังหวัด คาดการณ์อัตราเงินเฟ้อและอัตราการเจริญเติบโตทางเศรษฐกิจ ปี 2561 เป็นต้น ชี้ ต้นทุนด้านแรงงานอยู่ที่ร้อยละ 7 - 10 ของค่าจ้าง
“โฆษกแรงงาน” เปิดเผย หลักเกณฑ์การพิจารณาค่าจ้างขั้นต่ําปี 2561 อาทิ ผลิตภาพแรงงาน สัดส่วนต้นทุนด้านแรงงานของ GDP แต่ละจังหวัด คาดการณ์อัตราเงินเฟ้อและอัตราการเจริญเติบโตทางเศรษฐกิจ ปี 2561 เป็นต้น ชี้ ต้นทุนด้านแรงงานอยู่ที่ร้อยละ 7 - 10 ของค่าจ้าง ย้ํา แรงงานกว่า 14 ล้านคน รวมทั้งแรงงานภาคเกษตรบางส่วนรับอานิสงส์ค่าจ้างขั้นต่ําด้วย
นางเพชรรัตน์ สินอวย รองปลัดกระทรวงแรงงาน ในฐานะโฆษกกระทรวงแรงงาน เปิดเผยถึงหลักเกณฑ์การพิจารณาค่าจ้างขั้นต่ําปี 2561 ณ ห้องรับรองสํานักงานปลัดกระทรวงแรงงาน ชั้น 5 อาคารกระทรวงแรงงานว่า คณะกรรมการค่าจ้างได้ใช้สูตรคํานวณที่นํามาพิจารณาการปรับค่าจ้างขั้นต่ําในครั้งนี้จากปัจจัยที่เกี่ยวข้อง อาทิ ผลิตภาพแรงงานเฉลี่ย 5 ปีของแต่ละจังหวัด สัดส่วนต้นทุนด้านแรงงานของผลิตภาพมวลรวมของแต่ละจังหวัด (GPP) อัตราเงินเฟ้อของแต่ละจังหวัด ซึ่งคณะกรรมการค่าจ้างจะนําไปพิจารณารวมอยู่ด้วย นอกจากนี้ ยังพิจารณาถึงอัตราเงินเฟ้อจากการคาดการณ์ของปี 2561 อัตราการเจริญเติบโตทางเศรษฐกิจของปี 2561 จากนั้นนําผลที่ได้มาจัดกลุ่มให้อัตราค่าจ้างของจังหวัดที่ใกล้เคียงกันไม่ให้มีความแตกต่างกันมากนัก เพื่อไม่ให้กระทบต่อการเคลื่อนย้ายแรงงานและขาดแคลนแรงงาน ทั้งนี้ ทั่วไปแล้วต้นทุนด้านแรงงานจะอยู่ที่ 7 - 10% ของค่าจ้าง โดยขึ้นอยู่กับแต่ละประเภทอุตสาหกรรมว่ามีการใช้แรงงานเข้มข้นหรือไม่ หากเป็นพนักงานรักษาความปลอดภัยจะใช้ทุนต้นด้านแรงงานสูงถึง 90 % ที่เหลือจะเป็นต้นทุนด้านการบริหารจัดการและไอที เป็นต้น
นางเพชรรัตน์ฯ กล่าวต่อว่า แนวทางที่คณะกรรมการค่าจ้างชุดที่ 19 วางแผนไว้เพื่อส่งต่อให้คณะกรรมการชุดใหม่ คือ ขอให้มีการผลักดันให้สถานประกอบการที่มีลูกจ้างตั้งแต่ 50 คนขึ้นไปจัดทําโครงสร้างค่าจ้าง โดยต้องแก้ไขกฎหมายคุ้มครองแรงงาน เพื่อให้โครงสร้างค่าจ้างอยู่ในกฎหมาย และออกประกาศไว้ในสถานประกอบการเพื่อให้ลูกจ้างได้ทราบการขึ้นค่าจ้างในแต่ละครั้ง ส่วนการขึ้นค่าจ้างในแต่ละปีจะขึ้นอยู่กับการประเมินผลการปฏิบัติงานของพนักงานลูกจ้าง โดยคณะกรรมการค่าจ้างเห็นว่ามีความสําคัญ ทั้งนี้ ในอนาคตการกําหนดค่าจ้างขั้นต่ําจะมีวิวัฒนาการไปถึงการกําหนดอัตราค่าจ้างรายชั่วโมงตามลักษณะของการจ้างงานในแต่ละประเภทกิจการ โดยเฉพาะงานพาร์ทไทม์ในภาคบริการอีกด้วย
“การปรับค่าจ้างขั้นต่ําในครั้งนี้มีแรงงานที่ได้รับประโยชน์จากค่าจ้างขั้นต่ํากว่า 14 ล้านคน ซึ่งรวมถึงแรงงานในภาคเกษตรบางส่วนด้วย”นางเพชรรัตน์ฯ กล่าวในท้ายสุด
--------------------------------------
กองเผยแพร่และประชาสัมพันธ์/
ชนินทร เพ็ชรทับ-ข่าว/
ปริยรณ พรหมสาขา ณ สกลนคร – ภาพ/
19 ม.ค.2561
รัฐบาลไทย-ข่าวทำเนียบรัฐบาล-สธ.- ก.ท่องเที่ยวและกีฬา -ททท. จัดทำมาตรฐานความปลอดภัยด้านสุขอนามัย เพื่อการท่องเที่ยวไทย [กระทรวงสาธารณสุข]
วันอังคารที่ 2 มิถุนายน 2563
สธ.- ก.ท่องเที่ยวและกีฬา -ททท. จัดทํามาตรฐานความปลอดภัยด้านสุขอนามัย เพื่อการท่องเที่ยวไทย [กระทรวงสาธารณสุข]
สธ.- ก.ท่องเที่ยวและกีฬา -ททท. จัดทํามาตรฐานความปลอดภัยด้านสุขอนามัย เพื่อการท่องเที่ยวไทย
กระทรวงสาธารณสุข ร่วมกับกระทรวงการท่องเที่ยวและกีฬา การท่องเที่ยวแห่งประเทศไทย จัดทําคู่มือมาตรฐานความปลอดภัยด้านสุขอนามัยในสถานประกอบการที่เกี่ยวข้องกับอุตสาหกรรมท่องเที่ยวไทย 10 ประเภท สร้างความมั่นใจของนักท่องเที่ยวไทยและต่างชาติ ฟื้นฟูเศรษฐกิจประเทศ เชิญชวนสถานประกอบการ และมอบตราสัญลักษณ์ SHA แก่ที่ผ่านมาตรฐาน
บ่ายวันนี้ (1 มิถุนายน 2563) ที่กระทรวงสาธารณสุข จ.นนทบุรี นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย แพทย์หญิงพรรณพิมล วิปุลากร อธิบดีกรมอนามัย และนางสาวฐาปนีย์ เกียรติไพบูลย์ รองผู้ว่าการด้านสินค้าและธุรกิจท่องเที่ยว การท่องเที่ยวแห่งประเทศไทย (ททท.) มอบตราสัญลักษณ์มาตรฐานความปลอดภัยด้านสุขอนามัย Amazing Thailand Safety & Health Administration (SHA) แก่ผู้แทนศูนย์การค้าสยามพารากอน สยามเซ็นเตอร์ สยามดิสคัฟเวอรี่ ไอคอนสยาม และศูนย์การค้า เอ็ม บี เค เซ็นเตอร์
นายอนุทินให้สัมภาษณ์ว่า ในช่วงการระบาดของโรคโควิด 19 เริ่มคลี่คลาย และมีการผ่อนปรนให้เปิดกิจการต่าง ๆ ได้มากขึ้น ซึ่งการเปิดให้บริการของกิจการต่าง ๆ จะต้องปฏิบัติตามแนวทางป้องกันโรคอย่างเคร่งครัด ยกระดับด้านสุขอนามัยและสุขาภิบาล ส่งเสริมให้มีสิ่งอํานวยความสะดวกที่เอื้อต่อใช้ชีวิตวิถีใหม่ (New normal) เพื่อสร้างความมั่นใจของนักท่องเที่ยวไทยและนักท่องเที่ยวต่างชาติ ซึ่งจะส่งผลให้ธุรกิจที่เกี่ยวกับการท่องเที่ยวและการกีฬากลับมาฟื้นตัวได้เร็วขึ้น โดยกระทรวงสาธารณสุข กระทรวงการท่องเที่ยวและกีฬา และการท่องเที่ยวแห่งประเทศไทย ได้ร่วมกันจัดทํามาตรฐานหลักเกณฑ์ความปลอดภัยและสุขภาพอนามัยในสถานประกอบการที่เกี่ยวข้องกับอุตสาหกรรมท่องเที่ยวไทย และมีคู่มือและแนวทางของกรมอนามัย สนับสนุนสถานประกอบการในภาคการท่องเที่ยวและการกีฬา รวมทั้งมีทีมเจ้าหน้าที่สาธารณสุขทั้งระดับเขต จังหวัด อําเภอ ให้คําแนะนําการป้องกันโรค สุขลักษณะ สุขาภิบาลและอนามัยสิ่งแวดล้อม และมีคณะกรรมการร่วม 2 กระทรวง ร่วมกันจัดทําแผนการขับเคลื่อนการดําเนินงานให้เป็นไปอย่างต่อเนื่อง
ทั้งนี้ กิจการและกิจกรรมที่สามารถขอรับมาตรฐาน SHA แบ่งเป็น 10 ประเภท ดังนี้ 1.ภัตตาคาร/ร้านอาหาร 2.โรงแรม/ที่พักและสถานที่จัดประชุม 3.นันทนาการและสถานที่ท่องเที่ยว 4.ยานพาหนะ 5.บริษัทนําเที่ยว 6.สุขภาพและความงาม 7.ห้างสรรพสินค้าและศูนย์การค้า 8.กีฬาเพื่อการท่องเที่ยว 9.การจัดกิจกรรม การจัดประชุม (MICE) โรงละคร โรงมหรสพ และ10.ร้านค้าของที่ระลึกและร้านค้าอื่นๆ โดยเปิดให้นักท่องเที่ยวหรือผู้รับบริการมีส่วนร่วมตรวจสอบสถานประกอบการหรือกิจการที่ได้รับการอนุญาตให้เปิดบริการแล้ว ผ่านระบบออนไลน์ที่การท่องเที่ยวแห่งประเทศไทย (ททท.) จัดทําขึ้น รวมทั้งสุ่มตรวจสถานประกอบการโดยคณะกรรมการตรวจประเมิน ตามมาตรฐานเบื้องต้นกรมควบคุมโรค 3 องค์ประกอบ คือ สุขลักษณะอาคารและอุปกรณ์เครื่องใช้ที่มีอยู่ในอาคาร, การจัดอุปกรณ์ทําความสะอาดเพื่อป้องกันการแพร่กระจายเชื้อโรค และการป้องกันสําหรับเจ้าหน้าที่ผู้ปฏิบัติงาน รวมทั้งมาตรฐานที่เป็นรายละเอียดเฉพาะของแต่ละประเภทกิจการ/กิจกรรม
************************** 1 มิถุนายน 2563
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ เข้าร่วมพิธีเปิดสำนักงานใหญ่ Guardian Industries Corp., Ltd.
วันพฤหัสบดีที่ 19 ธันวาคม 2562
รองปลัดฯ ภานุวัฒน์ เข้าร่วมพิธีเปิดสํานักงานใหญ่ Guardian Industries Corp., Ltd.
นายภานุวัฒน์ ตริยางกูรศรี รองปลัดกระทรวงอุตสาหกรรม เป็นตัวแทนภาครัฐไทย เข้าร่วมเป็นเกียรติในพิธีเปิดสํานักงานใหญ่แห่งใหม่ในต่างแดนของ Guardian Industries Corp., Ltd. ประจําภูมิภาคเอเชียแปซิฟิก ณ ชั้น 21 อาคารเอ็มโพเรียม ทาวเวอร์ กรุงเทพฯ
18 ธันวาคม 2562 นายภานุวัฒน์ ตริยางกูรศรี รองปลัดกระทรวงอุตสาหกรรม เป็นตัวแทนภาครัฐไทย เข้าร่วมเป็นเกียรติในพิธีเปิดสํานักงานใหญ่แห่งใหม่ในต่างแดนของ Guardian Industries Corp., Ltd. ประจําภูมิภาคเอเชียแปซิฟิก โดยมี นายกอบศักดิ์ ภูตระกูล รองเลขาธิการนายกรัฐมนตรีฝ่ายการเมือง เป็นประธานร่วมในพิธี กับ H.E. Mr. Etienne Schneider, Deputy Prime Minister, Minister of the Economy of Luxembourg , Mr. John D. Breidenstine, Minister Counselor for Commercial Affairs, ASEAN Regional Senior Commercial Officer, Embassy of the United States of America ณ ชั้น 21 อาคารเอ็มโพเรียม ทาวเวอร์ กรุงเทพฯ
Guardian Industries Corp., Ltd. มีธุรกิจหลักในเครือ คือ Guardian Glass เป็นผู้นําระดับโลกด้านการผลิตกระจกโฟลตเคลือบและกระจกอุตสาหกรรม รู้จักในประเทศไทยมานานกว่า 25 ปี โดยตั้งโรงงานอยู่ในจังหวัดระยอง เริ่มเดินสายการผลิตในปี 2540 ในลักษณะของการร่วมทุน หลังจากที่ได้มีการตั้งโรงงานผลิตกระจกโฟลตที่อําเภอหนองแค จังหวัดสระบุรี ในปี 2535 โดยโรงงานทั้งสองแห่งผลิตกระจกเพื่อการพาณิชย์ ที่อยู่อาศัย และใช้ในอุตสาหกรรมการขนส่ง และมีการส่งออกนอกประเทศไทยมากกว่า 50%
รัฐบาลไทย-ข่าวทำเนียบรัฐบาล-นวัตกรรม!  NU Bio Bag  ถุงพลาสติกย่อยสลายได้ ผลิตจากกากกาแฟ ไม่ก่อมลพิษ
วันจันทร์ที่ 9 มีนาคม 2563
นวัตกรรม!  NU Bio Bag  ถุงพลาสติกย่อยสลายได้ ผลิตจากกากกาแฟ ไม่ก่อมลพิษ
วันที่ 1 ตุลาคม 2563
ในภาคเกษตรไทย “ถุงเพาะชํา” ถือเป็นวัสดุสําคัญในการเพาะปลูก แต่เมื่อพืชเหล่านั้นโตขึ้นมีขนาดใหญ่เกินกว่าจะอยู่ในถุงได้ ถุงเพาะชําจึงกลายเป็นขยะทําลายสิ่งแวดล้อม ด้วยความตั้งใจอยากลดปริมาณขยะ มหาวิทยาลัยนเรศวรจึงได้คิดค้นนวัตกรรมNU Bio Bags หรือ ถุงปลูกย่อยสลายทางชีวภาพจากพลาสติกพีแอลเอผสมกากกาแฟย่อยสลายได้ทางธรรมชาติ
ผศ.ดร.ศรารัตน์ มหาศรานนท์ อาจารย์ประจําภาควิชาเคมี คณะวิทยาศาสตร์ ม.นเรศวร เปิดเผยว่างานวิจัยถุงปลูกย่อยสลายทางชีวภาพจากพลาสติกพีแอลเอผสมกากกาแฟ เกิดจากแนวคิดอยากลดปริมาณขยะซึ่งเป็นปัญหาใหญ่ของโลก ซึ่งใช้เวลาทดลอง และวิจัยเข้าสู่ปีที่ 3
ซึ่งกระบวนการผลิตมีความสะดวกรวดเร็ว ราคาค่าใช้จ่ายไม่แพง และผลิตภัณฑ์ฟิล์มพีแอลเอผสมกากกาแฟนี้ จัดเป็นพลาสติกที่มีความสะอาดปลอดภัยต่อผู้ใช้งาน เนื่องจากไม่มีการใช้สารเคมีเข้ามาเจือปนในผลิตภัณฑ์ จนได้เป็นถุงปลูกที่สามารถย่อยสลายได้ ไม่ก่อมลพิษ
“กากกาแฟเป็นปุ๋ย โดยทั่วไปใช้ดูดความชื้น เมื่อนําไปผสมกับพลาสติกชีวภาพจะทําให้ถุงปลูกย่อยสลายได้ เมื่อเกษตรกรนําไปใช้ถุงนี้จะย่อยสลายทางชีวภาพโดยไม่ต้องถอดถุงทิ้ง”
สําหรับกระบวนการย่อยสลาย “เมื่อนําถุงไปปลูกต้นไม้ ถุงจะย่อยสลายตามธรรมชาติ ประมาณหนึ่งเดือนครึ่งถุงจะเริ่มมีรอยแตก เมื่อเข้าสู่เดือนที่สาม เดือนที่หก เดือนที่เก้า ถุงจะแตกจนใช้งานไม่ได้ จากนั้นจะค่อยๆ ย่อยสลายอาจใช้เวลาราว 1-2 ปี หากเกษตรกรนําถุงชนิดนี้ไปใช้ จะเป็นการช่วยสิ่งแวดล้อมลดปริมาณขยะ ดีต่อสุขภาพ เพราะไม่มีสารเคมีใดๆ นวัตกรรมตัวนี้จะช่วยเสริมสร้างให้ชีวิตคนไทยมีความสุข”
นอกจากด้านการเกษตรแล้ว ถุงปลูกย่อยสลายทางชีวภาพจากพลาสติกพีแอลเอผสมกากกาแฟ ยังสามารถนําไปใช้ในธุรกิจโรงแรม และสปาได้
“ในโรงแรมจะมีถุงบรรจุอุปกรณ์ต่างๆ เมื่อเปิดใช้คนส่วนใหญ่จะทิ้งลงถังขยะในห้องน้ํา ไม่มีใครนํากลับมารีไซเคิลแน่นอน เราเลยนําไปประยุกต์ใช้เป็นถุงใส่หมวกคลุมผม ถุงใส่คัตตอนบัด ในโรงแรมสุโขทัยเทรเชอร์ รีสอร์ท แอนด์ สปา จังหวัดสุโขทัย และโรงแรมแลดูปราณ รีสอร์ท จ.ประจวบคีรีขันธ์”
คุณสมบัติอีกอย่างของถุงปลูกย่อยสลายทางชีวภาพจากพลาสติกพีแอลเอผสมกากกาแฟ คือ สามารถกันแสงยูวีได้
“เราทดสอบด้วยเครื่องมือทางวิทยาศาสตร์ พบว่า แสงยูวีในช่วงต่างๆ ไม่สามารถส่องผ่านถุงได้ 90 เปอร์เซ็นต์ เรามองว่าน่าจะนําไปใช้เป็นถุงเก็บสิ่งของที่ไม่อยากให้ถูกแสงแดด เป็นการยืดอายุได้ดีด้วย” ผศ.ดร.ศรารัตน์ กล่าวทิ้งท้าย
จําหน่ายผ่าน สหกรณ์บริการและส่งเสริมนวัตกรรม มหาวิทยาลัยนเรศวร ราคาขึ้นอยู่กับไซซ์ และความหนาของพลาสติก ทั้งนี้ สามารถติดต่อสั่งซื้อได้ที่ ผศ.ดร.ศรารัตน์ มหาศรานนท์E-mailsararatm@nu.ac.thโทร. 089-708-9494 ภาควิชาเคมี คณะวิทยาศาสตร์ ม.นเรศวร 99 หมู่ 9 ต.ท่าโพธิ์ อ.เมือง จ.พิษณุโลก 65000
ข้อมูลจากเว็บไซต์ :https://www.sentangsedtee.com/exclusive/article_130241
รัฐบาลไทย-ข่าวทำเนียบรัฐบาล-ไทยและเนเธอร์แลนด์ ยืนยันจะกระชับความสัมพันธ์ทวิภาคี และพหุภาคีระหว่างกัน
วันศุกร์ที่ 21 กันยายน 2561
ไทยและเนเธอร์แลนด์ ยืนยันจะกระชับความสัมพันธ์ทวิภาคี และพหุภาคีระหว่างกัน
ไทยและเนเธอร์แลนด์ ยืนยันจะกระชับความสัมพันธ์ทวิภาคี และพหุภาคีระหว่างกัน
วันนี้ (21 กันยายน 2561) เวลา 13.30 น. นายเกส ปีเตอร์ ราเดอ (Mr. Kees Pieter Rade) เอกอัครราชทูตราชอาณาจักรเนเธอร์แลนด์ประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรี เนื่องในโอกาสเข้ารับตําแหน่งใหม่ ณ ห้องสีงาช้าง ตึกไทยคู่ฟ้า ทําเนียบรัฐบาล โดยภายหลังการหารือ พลโท วีรชน สุคนธปฏิภาค รองโฆษกประจําสํานักนายกรัฐมนตรี กล่าวสรุปสาระสําคัญ การหารือ ดังนี้
นายกรัฐมนตรีกล่าวในนามของรัฐบาลและประชาชนชาวไทย แสดงความซาบซึ้งในพระมหากรุณาธิคุณสมเด็จพระราชินีมักซิมาแห่งเนเธอร์แลนด์ เสด็จฯ เยือนประเทศไทย เพื่อทรงเข้าร่วมงานพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดช บรมนาถบพิตร เมื่อวันที่ 26 ตุลาคม 2560 ทั้งนี้ นายกรัฐมนตรีกล่าวประทับใจขอบคุณที่ภาคเอกชนของเนเธอร์แลนด์ได้เสนอส่งเครื่องสูบน้ํากําลังสูงมาช่วยเหลือในภารกิจปฏิบัติการช่วยเหลือนักฟุตบอลเยาวชนทีม หมูป่าอะคาเดมี และผู้ฝึกสอน ที่ติดอยู่ภายในวนอุทยานถ้ําหลวง-ขุนน้ํานางนอน จังหวัดเชียงราย โอกาสนี้ นายกรัฐมนตรีแสดงความเชื่อมั่นว่าด้วยประสบการณ์ และความเชี่ยวชาญของเอกอัครราชทูตราชอาณาจักรเนเธอร์แลนด์ประจําประเทศไทย ซึ่งเคยปฏิบัติงานในหลายภูมิภาค ทั้ง อเมริกาใต้ และ แอฟริกา จะเป็นประโยชน์อย่างยิ่งในการขับเคลื่อน และพัฒนาความสัมพันธ์ระหว่างกันให้ แน่นแฟ้น และเพิ่มพูนในหลากหลายมิติ
นายกรัฐมนตรีกล่าวถึงนโยบายเพื่อปฏิรูปและพัฒนาเศรษฐกิจของไทย ได้แก่ EEC Thailand 4.0 และ Thailand+1 เห็นว่าเป็นนโยบายที่เป็นประโยชน์ และได้รับความสนใจจากนักลงทุนเนเธอร์แลนด์ ไทยมีความพร้อมและศักยภาพในการเป็นศูนย์กลางการค้า และการลงทุนของอาเซียน นอกจากนี้ ไทยยังมีความประสงค์ที่จะมีความร่วมมือด้านการเกษตร โดยเฉพาะข้าว และยาง ซึ่งเป็นสินค้าที่มีคุณภาพของไทย นอกจากนี้ พลเอก ฉัตรชัย สาริกัลยะ รองนายกรัฐมนตรี ได้เดินทางไปราชการที่เนเธอร์แลนด์ เพื่อหารือในการที่จะขยายความร่วมมือด้านการบริหารจัดการน้ํา ด้วย
โอกาสนี้ เอกอัครราชทูตเนเธอร์แลนด์ฯ ได้กล่าวชื่นชมความสัมพันธ์ทางการทูตของทั้งสองประเทศที่ดําเนินไปอย่างราบรื่นมายาวนานกว่า 400 ปี ทั้งนี้ ไทยและเนเธอร์แลนด์เป็นประเทศเกษตรกรรมเช่นเดียวกัน จึงสามารถขยายความร่วมมือ แลกเปลี่ยนความรู้และประสบการณ์เพื่อประโยชน์ในการพัฒนาอุตสาหกรรมการเกษตรและอาหารระหว่างกัน รวมทั้งความร่วมมือด้านการศึกษา ซึ่งเห็นได้จากการที่นักเรียนนักศึกษาไทยสนใจไปศึกษาต่อที่เนเธอร์แลนด์จํานวนมากขึ้น พร้อมชื่นชมตัวเลขทางการค้าระหว่างไทย-เนเธอร์แลนด์ โดยเนเธอร์แลนด์เป็นคู่ค้าอันดับที่ 3 ของไทยในกลุ่มประเทศสหภาพยุโรปเพราะไทยเป็นเสมือนประตูการค้าสู่ภูมิภาคอาเซียน
ในช่วงท้ายการหารือ นายกรัฐมนตรีกล่าวว่ามีกําหนดการเดินทางจะเข้าร่วมการประชุม ASEM Summit ในเดือนตุลาคม 2561 และหวังว่าจะเป็นโอกาสอันดีที่จะได้พบหารือกับนายมาร์ก รึตเตอ นายกรัฐมนตรีเนเธอร์แลนด์ ซึ่งเชื่อมั่นว่าการพบหารือกันจะเป็นโอกาสในการขับเคลื่อนความสัมพันธ์ทวิภาคีระหว่างไทยกับเนเธอร์แลนด์ให้แน่นแฟ้นยิ่งขึ้นต่อไป พร้อมยืนยันถึงกระบวนการปฏิรูปประชาธิปไตยของไทยว่า ได้บริหารประเทศโดยยึดตาม Roadmap และพร้อมที่จะจัดการเลือกตั้งทั่วไปในช่วงต้นปี 2562 ด้วย
รัฐบาลไทย-ข่าวทำเนียบรัฐบาล-“อนุทิน” เผย อุบัติเหตุ 2 วัน ช่วงเทศกาลปีใหม่จากดื่มแล้วขับมากที่สุด
วันอาทิตย์ที่ 29 ธันวาคม 2562
“อนุทิน” เผย อุบัติเหตุ 2 วัน ช่วงเทศกาลปีใหม่จากดื่มแล้วขับมากที่สุด
รองนายกรัฐมนตรีและรัฐมนตรีว่าการกระทรวงสาธารณสุขเผยอุบัติเหตุ 2 วันแรก ในช่วง 7 วันอันตรายเทศกาลปีใหม่ 2563  จากดื่มแล้วขับมากที่สุด หากตรวจพบปริมาณแอลกอฮอล์ในเลือด โทษจําคุก 10 ปี ปรับสูงสุด 2 แสนบาท เข้มกรณีเด็กอายุต่ํากว่า 18
รองนายกรัฐมนตรีและรัฐมนตรีว่าการกระทรวงสาธารณสุขเผยอุบัติเหตุ 2 วันแรก ในช่วง 7 วันอันตรายเทศกาลปีใหม่ 2563 จากดื่มแล้วขับมากที่สุด หากตรวจพบปริมาณแอลกอฮอล์ในเลือด โทษจําคุก 10 ปี ปรับสูงสุด 2 แสนบาท เข้มกรณีเด็กอายุต่ํากว่า 18 ผู้ขาย/ ผู้ให้ มีความผิดร่วม
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ว่า ได้รับรายงานข้อมูลอุบัติเหตุ ในช่วง 7 วันอันตราย ปีใหม่ 2563 สาเหตุของอุบัติจากการดื่มแล้วขับสูงสุดถึงร้อยละ 33 จึงขอย้ําให้นายแพทย์สาธารณสุขจังหวัด โรงพยาบาลทุกแห่งร่วมมือกับตํารวจในพื้นที่บังคับใช้กฎหมายควบคุมเครื่องดื่มแอลกอฮอล์ในผู้ขับขี่อย่างเข้มงวด หากเกิดอุบัติเหตุหรือทําให้มีผู้บาดเจ็บมีโทษจําคุก 10 ปี และปรับสูงสุด 2 แสนบาท หรือทั้งจําทั้งปรับ โดยเฉพาะในเด็กอายุต่ํากว่า 18 ปี จะสืบถึงต้นตอ ผู้จําหน่าย ผู้ให้ หรือผู้ปกครองรู้เห็นเป็นใจ จะมีความผิดร่วม
นายอนุทินกล่าวต่อว่า สําหรับในกรณีที่จังหวัดน่านเด็กอายุต่ํากว่า 18 เกิดอุบัติเหตุ โรงพยาบาลน่านได้รับรักษาพร้อมดําเนินการตรวจหาแอลกอฮอล์ในเลือด พบมีปริมาณแอลกอฮอล์เกินกฎหมายกําหนด จึงประสานเจ้าหน้าที่ตํารวจในการ ดําเนินคดีข้อหาเมาแล้วขับกับตัวเยาวชนรวมถึงผู้ที่ให้เยาวชนดื่มสุรา ตาม พ.ร.บ.คุ้มครองเด็ก
**************************************** 29 ธันวาคม 2562